**vlada republike srbije**

**Projekat „Podrška unapređenju socijalnog uključivanja u RepubliciSrbiji“,**

**faza3, 7F-03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**Za podršku procesu jačanja kapaciteta lokalnih medijatora/ki koji rade na promociji javnog zdravlja, javnom istupanju i zagovaranju potreba i prava Roma/kinja u oblasti zdravlja, kao i informisanju Roma/kinja o merama prevencije i zaštite od virusa COVID-19.**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanta/konsultantkinje zapodršku procesu jačanja kapaciteta lokalnih medijatora/ki koji rade na promociji javnog zdravlja, javnom istupanju i zagovaranju potreba i prava Roma/kinja u oblasti zdravlja, kao i informisanju Roma/kinja o merama prevencije i zaštite od virusa COVID-19.

 Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podrškuVladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

### Od angažovanog konsultanta/konsultantkinje se očekuje da pruži podršku Timu za socijalno uključivanje i smanjenje siromaštva u saradnji sa Asocijacijom koordinatora za romska pitanja, kao i u pripremi i vođenju jednodnevne online radionice, čiji cilj je jačanje kapaciteta 18 lokalnih medijatora za: 1) promociju javnog zdravlja, sa fokusom na javno zdravlje marginalizovanih grupa; 2) javno istupanje i zagovaranje potreba i prava Roma/kinja u oblasti zdravlja; 3) prikupljanje i analizu podataka; 4) informisanje Roma/kinja o merama prevencije i zaštite od virusa COVID-19.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Pripremu i vođenje jednodnevne online radionice na kojoj će biti zastupljene sledeće teme: 1) javno zdravlje (šta je javno zdravlje, očuvanje javnog zdravlja, javno zdravlje marginalizovanih grupa); 2) javno istupanje i zagovaranje potreba i prava Roma/kinja u oblasti zdravlja (učešće Roma/kinja u lokalnim Savetima za zdravlje, značaj rada zdravstvenih medijatorki); 3) prikupljanje i analiza podataka; 4) informisanje Roma/kinja o merama prevencije i zaštite od virusa COVID-19 (trenutni epidemiološki kontekst, preventivne mere);
* Pripremu završnog izveštaja o održanoj online radionici.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 23. septembra do 9. oktobra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Univerzitetsko obrazovanje u oblasti zdravstvene zaštite;
* Najmanje tri godine radnog iskustva u oblasti zdravstvene zaštite;
* Odlično razumevanje pitanja koja se odnose na socijalno uključivanje Roma i Romkinja, sa fokusom na zdravlje Roma/kinja;
* Dobro poznavanje trenutnog epidemiološkog konteksta izazvanog visom COVID-19;
* Dobre analitičke veštine, kao i veštine komunikacije, prezentacije i izveštavanja.

**Izjava o zainteresovanosti treba da sadrži sledeće informacije:**1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metoda: “Izbor pojedinačnih konsultanata“,u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte„Podrška unapređenju socijalnog uključivanja u Republici Srbiji”,faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>

Molimo da izjavu o zainteresovanosti dostavite elektronskom poštom na adresu slavica.denic@gov.rs najkasnije **do 18.09.2020. godine do 16h**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za podršku procesu jačanja kapaciteta lokalnih medijatora/ki koji rade na promociji javnog zdravlja, javnom istupanju i zagovaranju potreba i prava Roma/kinja u oblasti zdravlja, kao i informisanju Roma/kinja o merama prevencije i zaštite od virusa COVID-19.

|  |  |
| --- | --- |
| **Ime i prezime aplikanta** |  |
| **Adresa** |  |
| **Brojtelefona** |  |
| **E-mail adresa** |  |

Ovim potvrđujem da su ovde navedenii priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**